सरावगी मेंशन में बेसमेंट का एसी प्लांट बंद करने का विरोध
जयपुर| सरावगीमेंशन के बेसमेंट में एसी प्लांट बंद करने पर व्यापारियों ने शनिवार को प्रतिष्ठान बंद रखकर विरोध जताया। सरावगी मेंशन के मालिक और व्यापारियों में एक साल से मेंटीनेंस को लेकर विवाद है। व्यापारियों ने पार्किंग की जगह में चल रही व्यावसायिक गतिविधियों के कारण पार्किंग में हो रही परेशानी पर विरोध जताया है। सरावगी मेंशन व्यापार मंडल सोसायटी के जनरल सेक्रेटरी हरीश खतवानी ने बताया कि मेंशन के मालिक किशोर सरावगी ने मेंटीनेंस दरों को अपनी मर्जी से तीन गुना कर दिया। जिससे व्यापारियों में असंतोष है, व्यापारी ने इसका विरोध किया तो उन्होंने मूलभूत सुविधाएं बंद कर दीं। खतवानी ने बताया कि सोसायटी ही मेंटीनेंस करती है, लेकिन बिजली-पानी के कनेक्शन मालिक के नाम होने से बिजली-पानी बंद कर परेशान किया जाता है। वाइस प्रेसिडेंट कमल कुमार वनजानी ने बताया कि नगर निगम को इस मामले में कई बार लिखित शिकायत दर्ज करवा चुके लेकिन कोई सुनवाई नहीं होती।
hin_Deva hin_Deva